Sametinget er et nasjonalt folkevalgt organ for samene i Norge. Sametinget arbeider gjennom politikk og forvaltning for at samene skal få sikret og utviklet sitt språk, kultur og samfunnsliv dette gjennom visjonen «Sammen styrker vi Sapmi». For å oppnå målet skal Sametingets ansatte jobber mot målene: være kompetente og engasjerte, ha samisk som hovedspråk, bærekraft/birgejupmi i all vår forvaltning og løsning av arbeidsoppgaver, være ledende på samfunnsutvikling og en attraktiv arbeidsplass i Sapmi. Som medarbeider i Sametinget vil du ha rikelig med muligheter for å bringe Sametinget nærmere vår visjon om å styrke Sapmi.

Sametingets ansatte jobber kunnskapsbasert og er en ledende institusjon i Sapmi. Våre ansatte har høy kompetanse på hver sine fagfelt og er dedikerte til mandat, visjon og arbeidsoppgaver i Sametinget. Som ansatt hos oss kan du jobbe med blant annet oppfølging av politiske vedtak, kontinuerlig forbedring, statlige lov- og avtaleverk og partsamarbeid.

Brenner du for arbeid i HR-feltet? Er du en strategisk og analytisk rådgiver med glød og iver for jobben? Liker du å jobbe i høyt tempo, effektivt og selvstendig innen fagfeltet?

Da ønsker vi at du leser videre, vi har ei unik og spennende stilling ledig!

HR-rådgiver i personalseksjonen

Om stillingen:

Vi har ledig stilling som rådgiver ved personalseksjonen, og søker etter deg som ønsker å jobbe i et godt faglig miljø med spennende og utfordrende oppgaver innen HR/personalfeltet.

Personalseksjonen jobber tett opp mot ledelse og fagavdelinger i Sametinget, og gir verktøy, veiledning og opplæring innen personalledelse, medarbeiderskap og strategisk HR. Personalseksjonen består av seks medarbeidere inkludert seksjonssjef.

Personalseksjonen er del av administrasjonsavdelingen. Administrasjonsavdelingen består for øvrig av økonomiseksjonen, budsjettseksjonen og IKT-tjenester.

Sametinget har flere kontorsteder å velge mellom, og du kan jobbe ved et kontorsted som har ledig kapasitet.

Sametingets ansatte må påregne seg på noe reisevirksomhet.

Arbeidsoppgaver:

Som HR-rådgiver vil du ha varierte og spennende arbeidsoppgaver innen HR-feltet. Personalseksjonen har ansvar for utviklingsprosesser innen strategisk HR, hvor rekruttering, kompetanseutvikling, HMS og personal- og lønnspolitikk står sentralt. Herunder vil det være viktig å prioritere arbeidet med strategier for Sametingets langsiktige kompetansebehov. Videre driver seksjonen den løpende personalforvaltningen og forvalter tilhørende lov- og avtaleverk.

Arbeidsoppgaver innen HR i Sametinget er følgende:

Faglig bistand og veiledning til ledelsen i bl.a. rekruttering, personalsaker etc.

Bidra til god organisasjonskultur gjennom støtte og veiledning til ledere, samt bidra i omstillings- endrings- og utviklingsarbeid.

Gjennomføring av Sametingets personal- og lønnspolitikk.

Utvikle og implementere tiltak knyttet til Sametingets virksomhetsstrategi

Utarbeide, vedlikeholde og oppdatere HR-relaterte rutiner og reglement, samt ivareta prosesser knyttet til IA-arbeid, arbeidsmiljø og HMS-arbeid.

Bistå og delta i forhandlinger og drøftinger med ledere og tillitsvalgte - sikre at prosesser med tillitsvalgte skjer i h.h.t til gjeldende avtaleverk.

Rådgivning/bistand knytte til arbeidsrett (statsansatteloven) og arbeidsmiljøloven, samt forvaltningsrett.

Sekretæroppgaver for ansettelsesrådene, samarbeidsutvalget og arbeidsmiljøutvalget i Sametinget.

Rutineoppgaver knyttet til blant annet ansettelser, permisjoner og sykefraværsoppfølging.

Intern opplæring og kompetanseutvikling innen seksjonens fagområder.

HR-analyser

Dine arbeidsoppgaver vil innebære operasjonell- og strategisk HR-arbeid, hvor du ivaretar partsamarbeid, lønnspolitikk og lønnsforhandlinger, lederstøtte og lederveiledning samt andre oppgaver som tilfaller personalseksjonen.

Kvalifikasjoner:

Vi søker etter deg som har utdanning på høyskole/universitet tilsvarende mastergrad innen HR, ledelse, administrasjon, organisasjonspsykologi eller relevante samfunnsfaglige emner. Om du har minimum bachelorgrad eller tilsvarende, samt minimum fem års relevant erfaring kan du komme i betraktning for stillingen. Lang arbeidserfaring kan kompensere noe for manglende krav om utdanning.

Vi søker etter deg som er god på samarbeid, har integritet og praktiserer åpenhet og tillit. I tillegg må du trives med rådgiverrollen, kunne koordinere saker med flere samarbeidspartnere og ha stor gjennomføringskraft.

Du har god kunnskap og erfaring med arbeidsgiverrollen i staten. Det er ønskelig med solid erfaring fra offentlig forvaltning i staten, samt god forståelse og bruk av gjeldende lov-og avtaleverk og medbestemmelse, tariffavtaler og forhandling som anvendes i offentlig forvaltning.

Du kan gjerne ha erfaring med leder- og medarbeiderutvikling og ha kunnskap om digitalisering som verktøy for prosess og tjenesteutvikling.

Videre vektlegges personlige egenskaper som

· Evne til å jobbe selvstendig, effektivt og strukturert

· Evne til analytisk arbeid

· gode samarbeids- og kommunikasjonsevner

· God muntlig og skriftlig framstillingsevne

· Er fleksibel og serviceinnstilt

Vi tilbyr:

Vi har et godt arbeidsmiljø og samarbeider med hverandre både i egne avdelinger og på tvers. Du vil få arbeide i en organisasjon som er ung og som søker kontinuerlig forbedring og innovasjon. Sametinget følger statlig lov- og avtaleverk.

Hos oss får du:

Gode låne- og pensjonsordninger i Statens pensjonskasse

For alle bosatt i områder som tidligere var Finnmark og Nord-Troms gjelder nedskriving av studielån i Statens lånekasse med 10 % pr. år, inntil kr 25.000, og særskilt skattefradrag

Fleksibel arbeidstid og andre gode velferdsordninger

En time per uke kan du trene i arbeidstida

Kompetanseheving innen samisk språk og kulturforståelse

Søknad:

Finner du stillingen interessant og ønsker å søke?